Ásgeir Ásgeirsson

B' e bancair, diadhair agus neach-poileataigs  à Innis Tìle a bh' ann an Ásgeir Ásgeirsson (IPA: ˈausceir̥ ˈausceir̥sɔn).Alþingi Rugadh e air 13 an Cèitean 1894 ann an Kóranesi á Mýrum (Vesturland).Morgunblaðið Fhuair e a chuid foghlaim aig Menntaskólinn á Mýrum, Oilthigh Innis Tìle, Oilthigh Copenhagen, Oilthigh Uppsala agus Oilthigh Dhùn Èideann ach b' ann à Oilthigh Manitoba a fhuair e a dhotaireachd. Chaidh a thaghadh dhan Alþingi airson a' chiad turais ann an 1923 agus bha e na labhraiche eadar 1930 agus 1931. Bha e na fhorsætisráðherra (Gàidhlig: Prìomh-mhinistear) bho 1932 gu ruige 1934 às leth Framsóknarflokkurinn (Gàidhlig: Am Pàrtaidh Adhartach). Dh'fhàg e am pàrtaidh seo ann an 1934 agus, mu dheireadh thall, dh'aontaich e ri Alþýðuflokkurinn (Gàidhlig: Am Pàrtaidh Sòisealta Deamocratach). Fad 16 bliadhna, eadar 1952 agus 1968, b' e gu robh e na fhorseti (Gàidhlig: ceann-suidhe), an dèidh gun do ghabh an dùthaich ris a' phoblachd ann an 1944.Vísindavefurinn Phòs e aig Dóra Þórhallsdóttir ann an (1917).Tíminn  Bha athair  Þórhallsdóttir na easbaig agus bha a bràthair, Tryggvi Þórhallsson, na  fhorsætisráðherra airson Framsóknarflokkurinn bho 1927 gu ruige 1932. Bha chliamhainn Ásgeirsson, air an robh Gunnar Thoroddsen, na fhorsætisráðherra airson Sjálfstæðisflokkurinn (Gàidhlig: Pàrtaidh na Neo-eisimeileachd) eadar 1980 agus 1983. Chaochail e ann an Reykjavík air 15 an t-Sultain 1972.

Caibineit Ásgeirsson
Seo, mar a leanas, liosta nan daoine a ghabh pàirt ann an caibineitean fhad 's a bha Ásgeirsson os cionn an riaghaltais.Stjórnarraðið Bhuinneadh ias uile gu Framsóknarflokkurinn agus Sjálfstæðisflokkurinn:

Ásgeir Ásgeirsson: Prìomhaire agus Ministear an Ionmhais
Magnús Guðmundsson: (bho 14.11.1932 agus an dèidh 23.12.1932) Ceartas
Þorsteinn Briem: Cosnadh
Ólafur Tryggvason Thors: (bho 14.11.1932 gu ruige 23.12.1932) Ceartas

 Ro-theachdair:  Tryggvi Þórhallsson (1932) Forsætis­ráð­herra  Neach-ionlaid:  Guðmundur Emil Jónsson (1934)

Taghaidh dhan Cheannas
Chaidh a thaghadh dhan cheannas ceithir tursan. Seo na torridhean a fhuair e:
BliadhnaBhòtaichean%195232,924Kosningasaga	48.3%1956Cha do sheas duine sam bi na aghaidh1960Cha do sheas duine sam bi na aghaidh1964Cha do sheas duine sam bi na aghaidh

Prìomh-mhinistearan fo Ásgeirsson
Bha Ásgeirsson  na cheann-suidhe fad sia biadhna deug agus bha ceathrar prìomh-mhinistear, a riochdachadh trì pàrtaidhean fodha fad 's a bha e san dreuchd, mar a leanas:
Hermann Jónasson
Guðmundur Emil Jónsson
Ólafur Tryggvason Thors
Bjarni Benediktsson

 Ro-theachdair:  Sveinn Björnsson (1952) Forseti Íslands  Neach-ionlaid:  Kristján Eldjárn (1968)

 Iomraidhean 

 Ceanglaichean a-mach 
 Forseti Íslands

Roinn-seòrsa:Luchd-poileataigs Eòrpach
Roinn-seòrsa:Daoine à Innis Tìle
Roinn-seòrsa:Innis Tìle
Roinn-seòrsa:Daoine
Roinn-seòrsa:Poileataigs
Roinn-seòrsa:Diadhaireachd